167 



Inventar se zvjezdarnice nije prošle godine znatno promijenio. Osim 

 najnužnijih časopisa i priručnika nabavljena su dva stereoskopa i Wolfove 

 stereoskopske fotografije zvjezdanoga neba. 



Nastojeći oko toga da se astronomija što više popularizira, izdala je 

 zvjezdarnica kalendar Bošković, u kom će prijatelji ove lijepe nauke naći razne 

 astronomske i ine podatke, a da je taj kalendar zaista potrebit našem narodu 

 pokazuje nam najbolje činjenica, da će za koji dan biti sva naklada od 3000 

 komada raspačana. Spomenuti ču, da se osobito zanimanje za ovaj kalendar 

 pokazuje kod naših mornara. 



Osim kalendara izdala je zvjezdarnica i pomičnu kartu zvjezdanoga 

 neba. Ova je karta bila od prijeke nužde našem narodu, a osobito školskoj 

 mladeži, pa je već preko 500 komada raspačano te nema sumnje, da će se do- 

 skora morati i drugo izdanje štampati. 



To bi eto bio u kratko ocrtan rad društvene zvjezdarnice. Prolistamo li 

 Izvještaje glavnih skupština pred 5—6 godina, tada možemo razabrati, da je 

 finariciranje zvjezdarnice zadavalo društvu vanrednih poteškoća, te se čak i 

 ozbiljno mislilo o tome, da se društvo bilo na koji način riješi ove institucije. 

 Sada je i to pitanje povoljno riješeno, jer je zvjezdarnica prošle godine uštedila 

 od svojih prihoda 400 kruna, tako da ona nije nikako bila na teret društvenoj 

 blagajni. Osim toga moramo imati na umu, da će i publikacije zvjezdarnice 

 odbaciti društvu neku dobit. 



Izvještaj zvjezdarnici primljen je na znanje. 



Na ovaj izvještaj nadovezuje predsjednik izjavu, da izvještaji sekcija: 

 bakološke, entomološke, ihtiološke i ornitološke otpadaju, budući da su te 

 sekcije postale potpuno samostalne i neovisne o društvu. Skupština prima ovu 

 izjavu na znanje. 



6. Eventualija. 



Član dr. L. Car pita predsjedništvo, kako to, da nije i Prirodoslovno 

 društvo pozvano k proslavi 100-godišnjice rodjenja P. Preradovića. Ako to 

 nije pomutnja, neka odbor traži, da dobije dolično mjesto. 



Predsjednik odgovara, da misli, da društvo nije pozvano samo pomutnjom, 

 te će stvar urediti. / 



Kada je obavljen dnevni red, ustaje kao najstariji član g. M. Krešić, te 

 ističe zadovoljstvo članova s radom društva. Uz buran pljesak zahvaljuje pred- 

 sjedniku na poučnom predavanju, koje ga je sjetilo na vrijeme provedeno u 

 Parizu, gdje je slušao ljude, koji su istim oduševljenjem predavali svoje znanje 

 drugima. 



Predsjednik zaključuje skupštinu ističući, kako će i on i čitavi upravni 

 odbor i u ovoj godini posvetiti sav svoj rad procvatu hrv. prirodoslovnoga 

 društva, kako će svima silama nastojati, da svojim radom u društvu pridignu 

 kulturni nivo troimenoga naroda naše ispaćene Jugoslavije. Izražava želju, koja 

 je svakako i želja čitave skupštine, da se na idućoj glavnoj skupštini sastanemo 

 kao oslobodjen narod, koji se riješio okova stogodišnjega ropstva. Vjerom u 

 naše narodno oslobodjenje razidjimo se u bratskoj ljubavi, da se doskora 

 opet sastanemo obasjani suncem slobode! 



Uprava i članovi društva koncem godine 1918. 



I. Uprava društva: 



Predsjednik: Dr. Fran Tucan. 



Potpredsjednik: Dr. Milan Šenoa. 



Tajnik: Dr. Nikola Fink. 



Blagajnik: prof. Adam pl. Kugler. 



Urednik »Glasnika«: prof. Ferdo Koch. 



Urednik »Prirode« i drugih edicija: Dr. Fran Tucan. 



Upravitelj Zvjezdarnice: prof. Adam pl. Kugler. 



Odbornici: 



Prof. Fran Bubanović, prof. Stjepan Gjurašin, prof. Ervin Rössler, prof. 

 Franjo Šandor, prof. Samuel Steiner, prof. Vale Vouk. 



